જીતેનભાઇ અને તેના ગ્રુપ પાસે હોટલ અને સંપૂર્ણ પ્રોગ્રામ સહીતની આઇટનરી હોવા છતાં પણ ''જવાબો સંતોષકારક નથી'' ના રીસ્પોન્સ સાથે આશરે ૭ કલાક સુધી રૂમની બહાર નિકળવા ન દીધા, ઇમીગ્રેશન ઓફીસરને પણ મળવા ન દીધા અને સાંજની ફલાઇટમાંજ ઇન્ડિયા ડીપોર્ટ કરી દીધા હોવાનું જીતેનભાઇ કોટકે અકિલાને જણાવ્યું હતું .ચાઇનાની ટીકીટ હોવાથી હોંગકોંગથી સીધા જ ગોન્ઝાઉ (ચાઇના) જવા દેવાની વિનંતી પણ ગ્રાહ્ય રાખવામાં ન આવી. હોંગકોંગમાં રહેતા એક ઓળખીતા ભારતીય મિત્રએ દસ હજાર ડોલર અને પોતાનો પાસપોર્ટ જામીનગીરી રૂપે આપવા તૈયારી દર્શાવી છતાં પણ હોંગકોંગનો ઇમીગ્રેશન સ્ટાફ એકનો બે ન થયો અને રાજકોટના વેપારીઓને પ્રતિવ્યકિત આશરે પ૦ થી ૬૦ હજાર રૂ.ની અડી ગઇ હોવાનો અફસોસ જીતેનભાઇએ કર્યો હતો. હોંગકોંગ એરપોર્ટ ઉપર ચા-પાણી-લંચની વ્યવસ્થા ઓથોરીટી દ્વારા કરાઇ હતી, તે સંદર્ભે જીતેનભાઇ કડવી યાદો અને હાસ્ય સાથે કહે છે કે ''૬૦ હજાર રૂ.ના માત્ર ચા-પાણી અને લંચ લેવા અમો સ્પેશ્યલ હોંગકોંગ ગયા હતા.'' જીતેનભાઇ અને તેનુ ગ્રુપ એમ્બસીમાં ફરીયાદની તજવીજ પણ કરી રહ્યા છે.